
ЗА ПРЕЦЕНЯВАНЕ НА  НЕОБХОДИМОСТТА ОТ ИЗВЪРШВАНЕ НА ОЦЕНКА НА ВЪЗДЕЙСТВИЕ  ВЪРХУ ОКОЛНАТА СРЕДА

На основание чл. 93, ал. 1, т. 2, във връзка с ал. 3 и ал. 6 от Закона за опазване на околната среда (ЗООС, обн. ДВ бр. 91/2002 г.), чл. 7, ал. 1 и чл. 8, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС, обн. ДВ бр. 25/2003 г.), чл. 31, ал. 4 и ал. 6 от Закона за биологичното разнообразие (ЗБР), чл. 40, ал. 4 във връзка с ал. 3 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн. ДВ, бр. 73/2007 г.), представена писмена документация от възложителя по Приложение № 2 към чл. 6 от Наредбата за ОВОС и по чл. 10, ал. 1 и 2 от Наредбата за ОС, получени становища от БДДР - Плевен и от Регионална здравна инспекция (РЗИ) - гр. Ловеч

Р Е Ш И Х:

да не се извършва оценка на въздействието върху околната среда (ОВОС) за инвестиционно предложение (ИП): „Водовземане от Тузалъшка бара с цел отглеждане на аквакултури в рибарник, ПИ с идентификатор 16002.60.24, с. Горан, общ. Ловеч“, което няма вероятност да окаже значително отрицателно въздействие върху околната среда и човешкото здраве и върху природни местообитания, популации и местообитания на видове, предмет на опазване в защитените зони (ЗЗ). 

Местоположение: ПИ с идентификатор 16002.60.24, землище с. Горан, общ. Ловеч
Възложител: „Миле 09“ ЕООД, ЕИК 206135672, ул. 3-ти март № 6, с. Горан, общ. Ловеч

Характеристика на инвестиционното предложение: 
Предмет на ИП е извършване на рибностопанска дейност - отглеждане на аквакултури и свързаните с тях дейности. Дейността ще се осъществява в съществуващ рибарник в ПИ с идентификатор 16002.60.24, землище с. Горан. ИП е свързано с водовземане от р. Туза-лъшка бара и подаване на вода към 3 бр. басейни. За опресняване на водата в басейните е осигурен добър водообмен. 
Местата на водовземане от р. Тузалъшка бара са с координати: N 43°12'30.15", Е 24°44'07.96"; N 43°12'29.88", E 24°44'08.99". Местата на отвеждане на водите от басейните в прилежащо дере са с координати: N 43°12'27.04", E 24°44'07.92"; N 43°12'27.04", E 24°44'09.48"; N 43°12'26.98", E 24°44'12.96".
Възложителят има намерение да зарибява водоема с топлолюбиви видове риба, характер- ни за района - шаран, толстолоб, амур. Предвижда интензивно отглеждане на риба - хра-нене с фуражи, отговарящи на изискванията за хранене, ползване на лекарствени средства при необходимост. Басейните ще се ползват като угоителни. Зарибителният материал - малки рибки, ще се отглеждат до достигане на търговско тегло, около 1 кг. Очакваното количество на отглежданата риба е 4 - 6 тона/годишно. Осигурено е аериране на водата в басейните и видеонаблюдение със съществуващи съоръжения. 
Съгласно скица № 15-1315378/08.08.2025 г. на АГКК - гр. София, ПИ с идентификатор 16002.60.24, с. Горан е „Територия, заета от води и водни обекти“, НТП: „Рибарник“, с площ 8803 м2, публична общинска собственост. Представен е договор за наем на водоем № ДНВ 808/02.09.2021 г. и анекс към него № 70-00-2450/09.12.2025 г. между Община Ловеч и „Миле 09“ ЕООД. 
ИП не е свързано с промяна трайното предназначение и/или НТП на поземления имот. 
С ИП не се предвиждат строителни дейности, в т.ч. изграждане на нова или реконструк-ция на съществуващата пътна инфраструктура, изграждане на водопровод, електропровод и др. За достъп до обекта ще се ползва съществуващата пътна инфраструктура. Предвижда се химическа тоалетна за битовите отпадъчни води от персонала. Не се очаква образуване на производствени отпадъчни води.
При експлоатацията на ИП ще се генерират битови отпадъци, които ще се извозват от сметосъбираща фирма. Отпадъците от опаковки ще се управляват съгласно чл. 17 на Наредбата за опаковките и отпадъците от опаковки. 
Най-близко разположената урбанизирана територия е с. Горан, на отстояние около 150 м от границите на инвестиционното намерение.

Предвид характера на дейността, при експлоатацията на ИП не се очакват емисии на шум и вредни вещества в атмосферния въздух.   
При експлоатацията на ИП не се очаква отрицателно въздействие върху компонент почви. 

Площадката на ИП не попада в СОЗ определени в съответствие с изискванията на Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди, но попада в буферни зони (радиус 1 000 м) около водовземни съоръжения за питейно-битово водоснабдяване без определена СОЗ по реда на същата наредба: „Дренаж Каваците“, „Дренаж Татарска чешма“, „Каптаж Чешма“, „Дренаж Каваците - ВиК Ловеч - Горан“, „Дренаж Татарската чешма 1 - ВиК Ловеч - Горан“, „КИ Чешмата“.
Предвидените дейности в настоящото ИП не попадат под забрани и ограничения съдържа-щи се в Приложение № 1 към Националния каталог от мерки, част от ПУРБ 2022-2027 г.

Регионална здравна инспекция (РЗИ) - гр. Ловеч се е произнесла със становище с изх. № 10-48-1/30.09.2026 г., че по отношение на степента на значимост на въздействието и риска за човешкото здраве, не е необходимо извършването на ОВОС за ИП: „Водовземане от Тузалъшка бара с цел отглеждане на аквакултури в рибарник, ПИ с идентификатор 16002.60.24, с. Горан, общ. Ловеч“.

Описаното ИП попада в обхвата на т. 1, буква е) интензивно развъждане на риба от Приложение № 2 към чл. 93, ал. 1, т. 1 и т. 2 на Закона за опазване на околната среда (ЗООС) и подлежи на преценяване необходимостта от ОВОС, с компетентен орган РИОСВ - гр. Плевен.
Имотът предмет на ИП не попада в границите на защитена територия (ЗТ) по смисъла на Закона за защитените територии (ЗЗТ).
ИП не попада в границите на защитени зони (ЗЗ) по смисъла на Закона за биологичното разнообразие (ЗБР). Най-близката ЗЗ от мрежата Натура 2000 е на разстояние около 3.800 км - BG0000615 „Деветашко плато“, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, обявена със Заповед № РД-330/31.03.2021 г. на МОСВ (ДВ, бр. 53/25.06.2021 г.).
При извършената проверка за допустимост на ИП (становище с изх. № ПУ-01-678-1/ 22.07.2026 г. на БДДР Плевен, вх. № АО-3508-3/22.07.2026 г. на РИОСВ - Плевен) по реда на чл. 40, ал. 2, във връзка с чл. 12, ал. 5 от Наредбата за ОС се установи, че   реализацията на ИП не се очаква да окаже негативно въздействие върху водите и водните екосистеми, и е допустима спрямо ПУРБ и ПУРН в Дунавски район за периода 2022 – 2027 г., и спрямо Закона за водите и наредбите към него, при спазване на мерките и законовите изисквания, посочени в т. 1. и т. 2 от становището на БДДР, в т.ч.: 
- дейностите свързани с ползване на повърхностен воден обект подлежат на разрешителен режим съгласно чл. 46, ал. 1, т. 2 от ЗВ, в съответствие с изискванията на Наредбата за ползването на повърхностните води. 
Цитираното становище е публикувано на интернет страницата на БДДР - Плевен на адрес: https://www.bd-dunav.bg/content/stanovishta-za-dopustimost/.
След преглед на представената информация и на основание чл. 40, ал. 3 от Наредбата за ОС, въз основа на критериите по чл. 16 от нея, е извършена преценка за вероятната степен на отрицателно въздействие, според която ИП: „Водовземане от Тузалъшка бара с цел отглеждане на аквакултури в рибарник, ПИ с идентификатор 16002.60.24, с. Горан, общ. Ловеч“, няма вероятност да окаже значително отрицателно въздействие върху природни местообитания, популации и местообитания на видове, предмет на опазване в най-близко разположените защитени зони и може да бъде съгласувано.



М О Т И В И:

І. Характеристики на инвестиционното предложение (размер, засегната площ, параметри, мащабност, обем, производителност, обхват, оформление на инвестиционното предложение в неговата цялост; взаимовръзка и кумулиране с други съществуващи и/или одобрени инвестиционни предложения; използване на природни ресурси, земните недра, почвите, водите и на биологичното разнообразие; генериране на отпадъци; замърсяване и вредно въздействие; риск от големи аварии и/или бедствия, които са свързани с инвестиционното предложение, включително причинени от изменението на климата, в съответствие с научните познания; рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от доп. разпоредби на Закона за здравето).
1. С разглежданото ИП се предвижда интензивно отглеждане на риба (с капацитет до 6 тона /год.) и водовземане от р. Тузалъшка бара.
2. Дейността ще се реализира в съществуващ рибарник в ПИ с идентификатор 16002.60.24, землище с. Горан, с трайно предназначение на територията: „Територия, заета от води и водни обекти“, НТП: „Рибарник“, с площ 8803 м2, публична общинска собственост.
3. ИП не е свързано с промяна трайното предназначение и/или НТП на поземления имот.
4. При реализацията на ИП не се предвиждат строителни дейности, в т. число изграждане на мрежи и съоръжения на техническата инфраструктура.
5. Предвид характера на дейността, при експлоатацията на ИП не се очакват емисии на шум и вредни вещества в атмосферния въздух.
6. Не се очаква значително въздействие на ИП върху водите и водните екосистеми.
7. Не се очаква отрицателно въздействие на ИП върху компонент почви.
8. Уточнен е начинът на управление на отпадъците, които се очаква да се генерират при експлоатацията на инвестиционното предложение.
9. Съгласно становище на БДДР с изх. № ПУ-01-678-1/22.07.2026 г., вх. № АО-3508-2/ 22.07.2026 г. на РИОСВ - Плевен, реализирането на ИП е допустимо спрямо ПУРБ и ПУРН в Дунавски район за периода 2022 – 2027 г., спрямо Закона за водите и наредбите към него и няма да окаже негативно въздействие върху водите и водните екосистеми при спазване на мерките и законовите изисквания посочени в т. 1 и т. 2 на становището.  
10. По отношение степента на значимост на въздействието и риска за човешкото здраве, не е необходимо извършването на ОВОС за ИП: „Водовземане от Тузалъшка бара с цел отглеждане на аквакултури в рибарник, ПИ с идентификатор 16002.60.24, с. Горан, общ. Ловеч“, съгласно становище на РЗИ - гр. Ловеч .

II. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание (съществуващо и одобрено земеползване; относителното изобилие, достъпност, качество и възстановителна способност на природните богатства /включително почва, земни недра, вода и биологично разнообразие/ в района и неговите подпочвени пластове; абсорбционен капацитет на природната среда, като се вземат предвид: мочурища, крайречни области, речни устия; крайбрежни зони и морска околна среда; планински и горски райони; защитени със закон територии; засегнати елементи от Националната екологична мрежа; територии, свързани с инвестиционното предложение, в които нормите за качество на околната среда са нарушени или се смята, че съществува такава вероятност; гъстонаселени райони; ландшафт и обекти с историческа, културна или археологическа стойност; територии и/или зони и обекти със специфичен санитарен статут или подлежащи на здравна защита). 
1. Планираната рибностопанска дейност ще се реализира в имот с начин на трайно ползване „Рибарник“, трайно предназначение на територията: „Територия, заета от води и водни обекти“, който не попада в защитени зони по смисъла на ЗБР – на около 3.800 км от ЗЗ BG0000615 „Деветашко плато“.
2. Предвид локализацията на площадката на ИП и планираните дейности, не се очаква реализацията на ИП да засегне пряко или косвено природни местообитания, предмет и цел на опазване в ЗЗ BG0000615 „Деветашко плато“.
3. Предвид местоположението на имота и че същият ще се използва по предназначение (рибарник), при спазване на мерките и законовите изисквания, посочени в цитираното становище на БДДР, няма вероятност реализацията на ИП да доведе до промяна на видовия състав, числеността и структурата на популациите на видовете, предмет на опазване в най-близко разположената защитена зона BG0000615 „Деветашко плато“. 
4. Предвид отдалечеността на имота от защитени зони (на около 4 км) и планираните дейности, осъществяването на ИП не предполага пряко или косвено увреждане, отнемане или фрагментиране на местообитания на видове, предмет на опазване в най-близката защитена зона BG0000615 „Деветашко плато“. 
5. Реализацията на ИП няма да доведе до промени в структурата, функциите, целостта и природозащитните цели на защитените зони.
6. Предвид гореизложеното, няма вероятност от кумулиране на значителни отрицателни въздействия върху защитени зони, в т. ч. – ЗЗ BG0000615 „Деветашко плато“.

III. Тип и характеристики на потенциалното въздействие върху околната среда, като се вземат предвид вероятните значителни последици за околната среда във връзка с критериите по т. І и ІІ по отношение на въздействието на инвестиционното предложение върху елементите по чл. 95, ал. 4 от ЗООС (предвид: степента и пространствения обхват на въздействието /като географски район и брой на населението, които е вероятно да бъдат засегнати/; естеството на въздействието; трансграничния характер на въздействието; интензивността и комплексността на въздействието; вероятността за въздействие; очакваното настъпване, продължител-ността, честотата и обратимостта на въздействието; комбинирането с въздействия на други съществуващи и/или одобрени инвестиционни предложения; възможността за ефективно намаляване на въздействията). 
1. Териториалният обхват на въздействие в резултат на реализация на ИП е ограничен и локален. Не се очаква дейността да окаже значително отрицателно въздействие върху околната среда и населението в района. 
2. Реализацията на ИП не предполага трансгранично въздействие.
3. Предвид естеството на ИП въздействията могат да се определят като локални, незначи-телни и обратими.

IV. Обществен интерес към инвестиционното предложение: 
1. Община Ловеч и обществеността са информирани за инвестиционното предложение. 
2. Община Ловеч е осигурила обществен достъп до информацията по Приложение № 2, към чл. 6 от Наредбата за ОВОС. Информацията е била обявена в продължение на 14 дни за достъп и за изразяване на становища от заинтересовани лица.
3. В законоустановения срок не са изразени устни или писмени възражения от засегнатата общественост срещу реализацията на ИП: „Водовземане от Тузалъшка бара с цел отглеждане на аквакултури в рибарник, ПИ с идентификатор 16002.60.24, с. Горан, общ. Ловеч“, писмо с изх. № 32-00-178-1/23.10.2026 г. на Община Ловеч, както и в РИОСВ - Плевен.


Настоящото решение се отнася само за конкретно заявеното предложение и в посочения му обхват.

Настоящето решение за инвестиционно предложение „Водовземане от Тузалъшка бара с цел отглеждане на аквакултури в рибарник, ПИ с идентификатор 16002.60.24, с. Горан, общ. Ловеч“, не отменя задълженията на възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.

На основание чл. 93, ал. 7 от ЗООС, при промяна на инвестиционното предложение, на възложителя или на някое от обстоятелствата, при които е било издадено настоящето решение, възложителят/новият възложител трябва да уведоми РИОСВ – Плевен своевременно, но не по-късно от 14 дни от настъпване на измененията.

Съгласно разпоредбата на чл. 93, ал. 8 от ЗООС, решението губи правно действие, ако в срок 5 /пет/ години от датата на издаването му не е започнало осъществяването на инвестиционното предложение.


Решението може да бъде обжалвано в 14-дневен срок от съобщаването му пред Административен съд – Ловеч или пред Министъра на околната среда и водите по реда на Административно-процесуалния кодекс.        

